Некалі сумаваць у сценах установы навучэнцам каледжа і ў пазаўрочны час. Па іх ініцыятыве тут праходзяць усемагчымыя творчыя конкурсы, капуснікі, спартыўныя спаборніцтвы, экскурсіі і трэнінгі. А найбольшую цікавасць моладзь выказвае да арганізаваных майстар-класаў і творчых сустрэч з выбітнымі прадстаўнікамі культуры і мастацтва. Таму, для хлопцаў і дзяўчат ладзяць традыцыйныя мерапрыемствы і праекты: “Святло каляднай зоркі” (канцэрты, творчыя сустрэчы з дзеячамі харавога мастацтва), “Да вяршынь творчасці” (канцэрты, творчыя сустрэчы і майстар-класы дзеячаў у галіне музычнага мастацтва), “Творцы музычнай эпохі XX—XXI стст.: кампазітары, інтэрпрэтатары, даследчыкі”, “Вялікія імёны і памятныя даты”, “Сустрэчы ў музычнай гасцёўні”.